 Proza - : - Un om 3 de nicolae tomescu : - Un om 3 de nicolae tomescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 &#65517; Premiile pentru poezie Nora iuga &#65517; MatAdor Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > canicula ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14140368 Un_om_3' > Vizionari: 165 > Un om 3 proza [ ] - - - - - - - - - - - - - - - - - - - - - - - - - de nicolae tomescu [inocentiu ] 2019-08-18 | | intr-o dimineata, exact la ora sapte, un camion Opel Blitz cu insemnele Wermachtului se opri in fata Arsenalului. Un subofiter cobori din cabina, de langa sofer, isi indrepta in graba vestonul si cascheta si intra pe usa principala in intreprindere. Dupa cateva minute, poarta cea mare se deschise, camionul intra in curte, ocoli cladirea administratiei si se opri in fata atelierului forja. Patru soldati au scos cu grija, de sub prelata, un plan inclinat, indreptandu-l spre cele cateva trepte prin care se intra in atelier. Apoi, tot ei, urcandu-se din nou in camion, au impins o cutie mare de lemn pe planul inclinat, tinand-o cu niste bretele puternice, sa nu alunece prea repede. Lada avea la partea de jos niste rotite pe care aluneca usor. Au procedat la fel, pentru a introduce lada in atelier. Apoi subofiterul, uitandu-se spre muncitorii care si-au intrerupt lucrul, privind spre soldatii germani, zise: - Ver ist der Boss hier ? Niciunul nu dadea semne ca ar fi inteles intrebarea. Unul dintre soldati, care stia, cat de cat, romaneste, le traduse. Herr sergeant spune la voi: cine este sef aici? Gheorghe facu un pas in fata si zise raspicat: -Eu! Sa traiti! Sergentul i se adresa: -Wo stellen wir die maschinen hin? Soldatul traduse din nou: herr sergeant spune ca unde va fi instalat utilaj ? Gheorghe le arata locul pe care-l convenise cu domnul director-colonel. - Gut, gut, zise sergentul, iar soldatii impinsera acolo lada. Apoi nu le trebuira mai mult de cateva minute, pentru a-i scoate scandurile. Muncitorii priveau ca admiratie utilajul care stralucea contrastand puternic cu tot ceea ce era in atelier. - iote, ma, ce mandra arata dracia asta, zise unul. -Pai, cum sa nu arate ca chiar acum a fost scoasa din cutie. Un ras sanatos umplu atelierul, de parca niciodata aci n-au rasunat bubuiturile ciocanelor, prin fumul gros de mangal. incet, incet, linistea se restabili. La inceput doar cativa, apoi toti si-au dat seama ca din usa ii privea directorul colonel. Oare cum o sa-i pedepseasca? S-au linistit, insa, cand au vazut ca si el era vesel. Ochii il tradau. Vazandu-i gradul, sergentul german se apropie si il saluta regulamentar. Se apropie si soldatul ce stia a traduce, dar n-a fost nevoie de el. - Spricht, sergeant, ii zise directorul comandant. Acesta, dupa cateva fraze sacadate, scoase din porthart o hartie si un stilou pentru semnatura de primire a utilajului. Comandantul ii facu semn lui Gheorghe sa se apropie si il puse pe el sa semneze. in gandul lui, Gheorghe ii multumi comandantului, care, in felul acesta, desigur, vroia sa-i intareasca autoritatea in randul muncitorilor. Dupa ce sergentul german si soldatii care-l insoteau au plecat, directorul comandant se adresa tuturor: - Neamtul a zis ca maine va sosi un specialist care va monta dracia asta, cum i-ati spus voi. i-am spus ca nu e nevoie. si noi putem s-o facem. Gheorghe, seful vostru, a studiat instructiunile de montare si exploatare si impreuna cu electricienii din echipa de intretinere, si cu voi, va reusi s-o monteze. Nu trebuie sa dureze mai mult de doua zile. si asa suntem putin ramasi in urma cu comenzile ce sosesc de la unitatile operative de pe campul de lupta. in aste doua zile o sa fac in asa fel sa fiu cat mai mult in mijlocul vostru. intr-adevar doar doua zile a durat instalarea. A trebuit adus, in siguranta, de la Statia trafo,un circuit trifazic, separat de cel de mai mica putere care alimenta motorul ce inlocuia foalele si rezistentele cuptorului electric. Au trebuit schimbate impamantarile, cu una noua, de mare putere, pentru utilajul cel nou. Toata munca bruta a fost executata de muncitorii de la forje. Pentru rezolvarea anumitor probleme tehnice, mai deosebite, s-a implicat inginerul Tudoran si chiar dumnealui, directorul comandant. in cea de a treia zi, ciocanul pneumatic functiona. Doar Gheorghe era cel care, deocamdata, stia sa-l intrebuinteze. De data asta nu mai era nevoie deloc de forta bruta, ci doar de atentie. Doar atat timp cat era apasata o pedala, ciocanul automat cobora cu viteza. in momentul in care luai piciorul de pe ea, ciocanul, cu zecile lui de kilograme forta, se oprea. Trebuia sa calculezi bine numarul de lovituri in functie de culoarea, care indica temperatura materialului, si nu prea avea voie sa greseasca ca totul sa iasa bine. A exersat mult, dar numai dupa ce termina comenzile pe care inca le mai executa la vechea forje. Se bucura cand putea sa opreasca ciocanul la cativa centimetri de nicovala, incat sa nu se mai auda bubuitura. Nu era, totusi, multumit. Ar fi vrut sa fie sigur ca-l poate opri cat mai aproape de fierul nicovalei. Atunci ii veni ideea de care se temea, fiindu-i frica s-o puna in practica. Gandul insa nu-i dadea pace. Cum sa fie intr-adevar sigur ca stapaneste bine miscarile imbinate ale mainii drepte cu ale piciorului stang ? S-a hotarat deodata. isi scoase ceasul primit de la nasul sau, cantaret la Biserica Sfantul Nicolae din satul lui, si-l puse pe nicovala. Manui maneta de pornire si apoi, cu viteza fulgerului, ridica piciorul de pe pedala. Ceasul era tot acolo, asa cum il pusese. O fractiune de secunda daca ar fi intarziat, s-ar fi transformat intr-o placinta metalica. Acum ciocanul era la vreo doi centimetri de el. A prins curaj si a mai incercat de cateva ori. La ultima incercare, ciocanul era la nici un milimetru fata de ceas. S-a bucurat, stapanea bine masina. Mai mare i-a fost bucuria cand a primit o carte postala de la nenea Nae, care il anunta ca si-a facut bagajele la Spitalul militar din Turda si, in cel mult doua zile, va fi la cel din Sibiu. intr-adevar peste doua zile, intr-o sambata, l-a zarit pe nenea la un geam al spitalului. N-au putut decat sa-si faca cu mana si Gheorghe sa-i citeasca pe buze: vino maine, este zi de vizita. A doua zi, la ora 7, Gheorghe era in fata Spitalului militar. N-a putut sa intre decat dupa ora 10, programul fiind scris pe usa principala. S-au imbratisat. Gheorghe raspundea la toate intrebarile lui, Nae fiind interesat de fiecare frate si sora. i-a povestit despre botezul celui mic la care au venit sora lor mai mare Nuta, fratele Mitica si Ana, sora cea mica. Parintii lor, desi au vrut sa vina, n-au putut, i-au oprit muncile campului. Dar, asa cum i-au spus cei veniti, sunt sanatosi. in fiecare Dumineca si sarbatoare, platesc preotului pentru a-l pomeni la Sfintele slujbe. - Ce nenorocire pe matale, nene, zise Gheorghe, sa fii ranit cu o saptamana inaintea cuceririi Odesei, sa nu te poti bucura de victorie. Nae se uita in toate partile. Nu mai era nimeni in salon. Sublocotenentul Danciu, cel cu care impartea salonul, iesise cu cateva minute inainte, probabil pentru a-i lasa singuri pe cei doi frati. - Gheorghe, rana pe care am capatat-o pe dealul de la Dalnic, din apropierea Odesei, eu o consider un dar de la Dumnezeu. M-a salvat de ce putea sa mi se intample acolo. Mi se putea intampla ceva mai rau ca moartea. - Ce, nene, ce ti se putea intampla asa de rau ? Nae ii povesti, cu o voce scazuta, aproape soptit, despre atrocitatile petrecute acolo. Le stia din povestirile altora. La cateva zile dupa intrarea romanilor in oras, aproape de fiecare stalp care sustinea un felinar era spanzurat cate un om, la fel si de cracile copacilor din parcul orasului. Sute de oameni! Puteam fi si eu unul care sa primeasca ordin sa spanzure. Cum mi-as mai fi putut privi parintii si fratii , sotia si copilasii. -De ce, nene? - Pentru ca s-a intamplat cum se intampla in razboi. O explozie a daramat cladirea unde s-a instaurat comandamentul nostru. Au murit ofiteri, chiar si cativa generali, si multi soldati. Pentru fiecare mort trebuiau spanzurati mai multi jidani si comunisti. Dar nimeni n-a putut sti care jidan era vinovat si care nu, nimeni nu stia cine este jidan si cine nu, cine este comunist si cine nu. Au fost luati oameni de pe strazi si de prin case si spanzurati, ca sa se adune numarul care le trebuia biruitorilor. Dar sa nu povestesti nimanui ceea ce ti-am spus. Cred ca nici prin jurnalele din tara nu s-a scris nimic. Poate dupa razboi se va scrie. N-apuca sa mai zica Gheorghe ceva, ca se auzi o bataie in usa. intra cumnata sa,Victoria, si cei doi copii ai lui Nae, fetita de 9 ani si baietelul de 4. S-au imbratisat, aproape plangand de bucurie. Apoi cei mari n-au mai avut loc la vorbe datorita celor mici. Fetita: ticule, sa stii ca sunt mandra de tine. Cand am auzit la scoala cantecelul Mai, Staline, nu ofta  ca Odesa nu-i a ta  c-au intrat romanii-n ea , le-am zis colegilor ca si tu ai luptat la Odesa. Se uitau cu invidie la mine. Cel mic cand auzi de Stalin ii lua vorba din gura. - si pe mine m-a alergat Stalin si, cu toate ca este rau din cale afara, am scapat de el. - Cum asa, zise Nae, ai avut tu, Nutule, de-a face cu Stalin? - Da, dar am scapat de el. Am fugit si m-am ascuns in grajdul lui Pistoaie. A intervenit Victoria pentru a lamuri lucrurile. - Nu se stie de unde Bora a facut rost de niste oi din rasa Caracul, din acelea ce fata miei din a caror piele se fac caciuli de Astrahan. A adus si un berbec din aceeasi rasa. ii rau din cale afara, cum a zis si Nutu. Daca scapa pe ulita, fugareste copiii, femeile si chiar pe barbatii in toata firea. Stapanul lui i-a pus numele Stalin si toti ii zic asa. | index 'pageview'); 